cyanic-selkie/wikianc huggingface dataset:
Testrup Højskole
I 1913 overtok forstander Kristian Taarup ledelsen av skolen, og i 1927 ble skolen kjøpt av Dansk Sygeplejeråd og drevet som sykepleiehøyskole i de neste 40 år – i de første 20 år under ledelse av forstanderinne Maren Grosen og de siste 20 med Ingrid Kaae som leder. Skolen var den første og også den meste kjente av en rekke sykepleiehøyskoler rundt omkring i landet. Da sykepleierskeutdannelsen ble omlagt, vendte skolen tilbake til sin opprinnelige skikkelse som en allmenn folkehøyskole i den grundtvigske tradisjon.
Skolen er i dag en av de toneangivende grundtvigske høyskoler. Siden 1986 har Jørgen Carlsen vært forstander. Testrup Højskoles Elevforening siden 2011 har vært ledet av Benjamin Ask Popp-Madsen, elev fra 2006.
Testrup Højskole utdeler årlig i samarbeide med Montana Møbler og Dagbladet Information, Montanas Litteraturpris.
Per Arve Lie
Per Arve Lie (født 17. oktober 1946) er en norsk politiker (V), kommunal tjenestemann og gårdbruker.
Han var ordfører i Namdalseid kommune 1984–1987 og 1999–2003 samt leder i Nord-Trøndelag Venstre 1988–1990.
Lie er cand.mag. og tidligere ansatt i personalsektoren i Namdalseid og Verran kommuner. Han har vært regionleder for Kommunal Kompetanse (nå Fagakademiet) i Midt-Norge, med kursvirksomhet for kommuner og fylkeskommuner. Lie driver gårdsbruk med kornproduksjon.
Adolphe Appian
Adolphe Appian (født 1818, død 1898) var en fransk landskapsmaler og grafiker.
Appian var sterkt influert av Camille Corot og Charles-François Daubigny og ble vel ansett for sine malerier med motiv fra sør og øst i Frankrike. Hans koloritt, som intil 1870 var dempet og rolig, ble med årene mer klangfull og lyskraftig.
Charles M. Schulz
Charles Monroe Schulz (født 26. november 1922 i Saint Paul i Minnesota i USA, død 12. februar 2000 i Santa Rosa i California) var en amerikansk tegneserieskaper som er mest kjent for tegneserien Knøttene (Peanuts), hvor blant andre figurene Snoopy og Charlie Brown (Baltus Brun) medvirker.
Bakgrunn
Charles M. Schulz var enebarn til tyskfødte Carl Schulz og norskættede Dena Halverson. Da han var et meget begavet barn, ble han på grunnskolen flyttet opp to klasser, noe som resulterte i at han var den yngste i sin klasse da han begynte på High School. Dette kan være noe av årsaken til at han som tenåring angivelig var en blyg og tilbaketrukket gutt. Hans mor døde av kreft i 1943, omtrent samtidig som han vervet seg i hæren, hvor han ble i to år. Etter militærtjenesten startet han å arbeide som lærer i et korrespondansekurs for tegneserietegning.
Tegner, serieskaper
Han fikk sitt gjennombrudd i 1947 da han fikk serien Li'l Folks antatt i Saint Paul Pioneer Press. Tidligere hadde han vært på trykk i flere små utgivelser (med forskjellige historier). Li'l Folks gikk i avisen fra 1947 til 1950, og besto for det meste av såkalte «énrutere», altså små vitser fortalt med én rute. Det var i denne serien at Baltus Brun (Charlie Brown) dukket opp for første gang. I 1950 presenterte Schulz en stripeserie han hadde arbeidet med til United Features Syndicate; disse stripene påminnet om Li'l Folks, men besto av fire ruter heller enn én. Syndikatet godtok serien, og 2. oktober 1950 kom Knøttene på trykk for første gang. Serien slo etterhvert svært godt an, og gjorde Schulz til en av verdens mest berømte og høyest betalte tegneserieskapere. Schulz fortsatte å tegne og skrive Knøttene fram til desember 1999, da han ble diagnostisert med kreft. Den siste Knøttene-stripen ble trykket i amerikanske aviser 13. februar 2000, dagen etter Schulzs død.
Privatliv
Schulz var gift to ganger. Første gangen han giftet seg var i april 1951, med Joyce Halverson (ikke i slekt med Schulzs mor Dena Halverson). De fikk fem barn sammen, men skilte seg i 1972. I september 1973 giftet han seg på nytt, da med Jean Forsyth Clyde, som han var gift med resten av sitt liv.
Død
Den 12. februar 2000 døde Schulz, og ble senere gravlagt på Pleasant Hills-kirkegården i Sebastopol i California. Den 17. august 2002 ble Charles M. Schulz-museet åpnet til minne om ham.
DualShock
DualShock (også skrevet DUALSHOCK eller Dual Shock) er Sonys navn for PlayStation-kontrollere med vibreringsfunksjon.
Versjonene
DualShock er kommet i fire versjoner, en for hver av PlaySation stasjonære konsollgenerasjoner.
PlayStation
DualShock-kontrolleren som kom med den første generasjonen med PlayStation kontrollere inneholdt to motorer som sørget for vibreringen. En liten motor som ga vibrering lik den i en mobiltelefon og en kraftigere en.
Welsh corgi pembroke
Welsh corgi pembroke (FCI #039) er en gjeterhund som opprinnelig stammer fra Wales. Hunden er en hasegjeter, en som napper kyrne i hasene for å få dem til å gå dit den vil. Når så kyrne sparker for å bli kvitt plageånden, smetter den unna på sine korte ben. Hunderasen er søsterrasen til Welsh corgi cardigan, noe som betyr at disse rasene opptrer ved siden av hverandre på stamtreet.
Kulturmeglerne
Kulturmeglerne AS er et norsk konsulentselskap som spesialiserer seg i strategisk rådgivning, presse og nettkommunikasjon. De bistår også i lanseringskampanjer og enkeltprosjekter innenfor blant annet film, musikk, scene og kunst. Selskapet blir omtalt som «kulturlivets PR-byrå».
Welsh corgi pembroke
Historie
I grevskapene Cardiganshire og Pembrokeshire levde bøndene vesentlig av kvegdrift. Jorden som i hovedsak var eiet av kronen, var karrig og gårdene små og fattigslige, så buskapen måtte være av det hardføre slaget. Denne buskapen skulle passes, føres over til nytt beite, ja endog føres hele den lange veien til storbyen London for salg, og denne jobben ble corgiens. Størrelsen var ideell og pelsen kort og vannavstøtende.
Gjeterhunden var sunn, robust, intelligent, lettlært, modig, oppmerksom, den var familiekjær og kunne bli meget gammel. Disse egenskapene gjorde corgien til en verdifull hjelper for menneskene i disse landområdene, og har vært med på å sikre rasens egenart frem til våre dager.
Bruelva
Bruelva (også kalt Bomstadelva, nordsamisk: Virránjohka) er ei elv i Balsfjord kommune i Troms og Finnmark. Den er ei sideelv til Nordkjoselva og er 2,16 km lang, eller 11,7 km medregnet Lysvasselva. Nedbørfeltet er på 32,3 km².
Graptolitter
Graptolitter er utdødde, små kolonidannende dyr som levde fra kambrium- til devontiden.
Bruelva
Elva har sine øverste kilder på sørvestsida av Rieppetinden lengst sør i Lyngsalpan. Den renner herfra bratt mot sørvest ned til Lysvatnet, og deretter fortsetter Lysvasselva videre ned til Storvatnet (305 moh.), som er utspring for selve Bruelva. Fra Storvatnet renner elva mot sør og ned den bratte dalsida ned mot Nordkjosdalen, hvor den danner Bomstadfossen. Elva munner ut i Nordkjoselva ved Bomstad, rundt én kilometer øst for Nordkjosbotn.
Microsoft Dynamics NAV
Microsoft Dynamics NAV (tidligere Navision), er et danskutviklet økonomistyringsprogram, også kalt et ERP-program. Microsoft Dynamics NAV utmerker seg ved stor fleksibilitet og er beregnet på små og mellomstore bedrifter.
Welsh corgi pembroke
Historie
At gjeterhunden virkelig ble verdsatt finner vi bevis for i Howell den Godes lov (konge i South Wales på 900-tallet) – hvor hundens verdi blir satt til verdien av en ungokse, en betydelig sum for disse fattige bøndene.
Microsoft Dynamics NAV
Microsoft Dynamics NAV er et av de mest utbredte ERP-programmer med over 1 million brukere på verdensbasis.
Bakgrunn
IT firmaet Navision hadde sine røtter tilbake til 1984 hvor tre danske studenter i København startet PC&C ApS, som stod for Personal Computing and Consulting. Firmaet vokste og i forbindelse med lansering i USA ble firmaets navn endret til Navision Software A/S. Navision ble kjøpt opp av Microsoft i 2003, men utviklingsmiljøet for programpakken er fremdeles i Danmark.
Welsh corgi pembroke
Opprinnelse og typer
Ordet corgi er sammensatt av de walisiske ordene cor, som betyr dverg, og ci, som betyr hund. Navnet brukes på to hunderaser, welsh corgi cardigan fra Cardiganshire og welsh corgi pembroke fra Pembrokeshire.
Om disse hunderasene verserer det en rekke myter og usannheter, som har med opprinnelse, alder og avstand til hver andre som rase å gjøre. I en bok om hunderaser står det å lese at disse to rasene er separert med 2000 år hva opprinnelse angår, men sannheten er at disse to typene ble sett som en og samme hund inntil de ble skilt i to linjer på 1920-tallet. I praksis betyr det at disse hundene ble paret med hverandre helt fram til separasjonen i to ulike raser, så trolig må man regne dem som opprettet etter 1900. Ingen av dem er bærere av arvemateriale som skulle tilsi en basal avstamning.
Cardiganen regnes for å være den eldste av de to og har nære slektsbånd med dachslignende hunder som kom til Wales med kelterne for mer enn 3000 år siden. Den har vært krysset med andre gjeterhundraser opp igjennom tidene, den største synlige arven fra dette kan sees i rasens utallige fargevarianter. Rasen finnes i rød, sobel, trefarget, brindle og den spesielle blue merle som ofte følges av ett eller to blå øyne. Cardiganen er den største og kraftigste av de to corgiene, har alltid hatt lang hale og kjennetegnes av sine store ører som gir den et mildt og litt skøyeraktig uttrykk.
Pembrokeshire ligger langs kysten av Wales og hundene her kom derfor lettere i kontakt med verden utenfor enn hundene i innlandet av Cardiganshire. Opprinnelsen til pembroken var trolig lokale lavbeinte hunder som ble krysset med hunder av spisshundtype som kom til Wales med reisende fra kontinentet og Skandinavia.
Pembroken er den minste av corgiene, blir født både med kort og lang hale og skal ha et kjekt og reveaktig preg. Den vanligste fargen er rød, men den finnes også som sobel og trefarget. Det finnes et walisisk sagn om at pembroken var en gave til menneskene fra alvene, og at spor etter seletøyet som alvene brukte på hundene fremdeles kan sees på pelsen til pembroken.
Dronning Elisabeths hund
På 1930-tallet ble den engelske kongefamilien oppmerksom på welsh corgi pembroke, og prinsessene Elisabeth og Margaret fikk først Dockie og deretter Jane og Cracker. Corgier har siden fulgt dronning Elisabeth til dags dato. Etter hvert som det ble kjent at kongefamilien foretrakk corgi, fikk rasen en enorm popularitet i England. Walt Disney-filmen om Candy var også med på å gjøre corgien kjent. En slik eksplosiv økning i etterspørselen er ikke ønskelig for noen raser, men i dag har registreringstallet stabilisert seg på et sunt nivå – og fremdeles er corgi en av Storbritannias mest populære raser.
Corgi i Norge
Norsk Welsh Corgi Klubb ble stiftet i 1971. NWCK er tilknyttet Norsk Kennel Klubb og er den klubb som innehar det offisielle ansvaret for begge corgirasene i Norge. Dette er en klubb ikke bare for alle eiere av welsh corgi, men også for de som har spesiell interesse for disse hundene fra Wales.
Bruelva
Nordkjosvassdraget ble vernet mot kraftutbygging i Verneplan III for vassdrag i 1986. Før vernevedtaket forelå det en plan om å bygge ut fallet fra Storvatnet i et kraftverk ved Bomstad. Det ville fått en produksjon på 14 GWh og Storvatnet ville blitt regulert med 4,5 meter.
Felttoget i Øst-Afrika
Felttoget i Øst-Afrika refererer til kampene som ble utkjempet i Øst-Afrika under den andre verdenskrig. De ble utkjempet mellom britiske styrker, støttet av samveldestyrker, andre allierte og, i Etiopia, av etiopisk motstandsbevegelse, etter at Etiopia hadde vært en del av Italiensk Øst-Afrika etter den andre italiensk-abessinske krig; og italienske styrker på den andre siden.
Parter
Felttoget lå under den britiske midtøstenkommandoen, og størstedelen av de allierte styrkene var fra samveldeland, afrikanske kolonier eller Britisk India, men også en liten kommandoenhet fra Palestinamandatet deltok. Også frie franske og frie belgiske styrker tok del i felttoget. På den andre sida var de fleste soldatene afrikanske kolonistyrker kommandert av italienske offiserer, men også en liten styrke tyske frivillige deltok.
Resultat
Felttoget endte med en alliert seier. De italienske styrkene måtte etter hvert trekke seg tilbake til forskjellige festninger i de etiopiske fjellene, for eksempel Gondar, hvor garnisonen under Guglielmo Nasi holdt ut i sju måneder til det avgjørende slaget om Gondar i november 1941. Fram til september 1943 fortsatte små, spredte italienske styrker å føre en geriljakrig mot de allierte.
Etiopia ble først administrert av britene som et mandat for FN, men med Haile Selassie som keiser. I 1944 ble en britisk-etiopisk traktat signert som anerkjente Etiopia som en selvstendig stat. Eritrea ble administrert av britene til 1950, da landet ble gitt til Etiopia, noe som noen år senere førte til en langvarig eritreisk selvstendighetskrig i årene 1961–1991. Somalia ble administrert av britene fram til 1949, og deretter av italienere, til selvstendigheten i 1960.
Sigurd Brørs
Sigurd Brørs (født 16. juli 1968) er en tidligere norsk langrennsløper. Hans beste plassering i verdenscupen var en tredjeplass i 15 km friteknikk i Cogne i Italia i 1992.
Han konkurrerte for Surnadal Idrettslag og er yngre bror av Sturla Brørs.
12. januar
12. januar er den tolvte dagen i året. Det er 353 dager igjen av året (354 i skuddår).
Navnedag
Reinhard og Reinert
Fødsler
Se flere som er født 12. januar i Kategori:Fødsler 12. januar.
Dødsfall
Se flere som døde 12. januar i Kategori:Dødsfall 12. januar.
Helligdager
Midtvinterdagen (også kalt juleblot, midtvinterblot, jól, torreblot og hökunótt) var opprinnelig en hedensk offerfest som fant sted ved første fullmåne etter første nymåne etter vintersolverv, altså 28 dager etter vintersolverv. Dette sammenfaller med den 12. januar, som også er halvveis mellom første vinterdag og første sommerdag. Dagen er avmerket på primstaven som prikker (snø).
Bjørkeglassvinge
Bjørkeglassvinge (Synanthedon scoliaeformis) er en sommerfugl som tilhører familien glassvinger (Sesiidae). Den er funnet spredt nord til Troms i Norge.
Utseende
En middelsstor (vingespenn 26 – 33 mm), slank, svart glassvinge. Arten kjennes på den mørke fargen, den store, svarte flekken i forvingen og det gulaktige haledusken. Antennene er svarte, hos hannen med fine hår. Hodet og forkroppen er ensfarget svarte. Bakkroppen er svart med to smale, gule tverrbånd og en stor, gul til lyst brunlig haledusk. Forvingen er nokså smal, glassklar med temmelig bredt svart forkant, litt utenfor midten med en stor, svart flekk som går over nesten hele vingebredden. Bakvingen er glassklar med en smalt svart ytterkant, ved forkanten litt før midten med en liten, svart, trekantet flekk. Vingeårene er mørke. Beina er ganske lange, med korte, gulaktige hår. Navnet "scoliaeformis" betyr "som ligner en dolkveps" (slekten Scolia), men denne likheten er ikke særlig påfallende da dolkveps vanligvis er betydelig større.
Levevis
Denne arten er avhengig av gamle bjørketrær som står soleksponert slik at stammen blir varmet opp av solen. Larvene utvikler seg inne i treet i to eller tre år, først mellom barken og veden, senere kan den også bore innover i veden. De voksne sommerfuglene flyr i juni – juli, men er ikke lette å finne.
Utbredelse
Den er utbredt i Mellom- og Nord-Europa og i det nordlige Asia østover til Øst-Sibir og Japan. I Norge er den funnet spredt fra Østfold til Troms, men den ser ut til å være sjelden og det mangler funn fra store områder. Dette kan skyldes at arten blir lett oversett.
Mohammed Daoud Khan
Daoud er kjent for sin endringspolitikk, særlig når det gjelder kvinners rettigheter, og for å sette i gang to femårs moderniseringsplaner (1956–1961 og 1962–1967 da han var statsminister under kong Zahir og en sjuårsplan i 1976 da han var president. Mye av hjelpen til disse planene kom fra Sovjetunionen.
Daoud og de fleste av hans familie ble myrdet 28. april 1978, dagen etter at den marxistiske revolusjonen som etablerte Afghanistans demokratiske Republikk startet.
Øystein Robberstad
Øystein Robberstad (født 10. februar 1990) er en norsk vektløfter fra Gjøvik, og løfter for Gjøvik Atletklubb. Han innehar de norske- og nordiske- ungdomsrekordene i 94-kilosklassen, i rykk og sammenlagt. Disse lyder på 126 kg i rykk og 281 kg sammenlagt (inkludert 155 kg i støt), disse ble satt i 2007. Han er også innehaver av de norske- juniorrekordene i 105-kilosklassen, på henholdsvis 146 kg i rykk, 173 kg i støt og 319 kg sammenlagt. Disse satte han i 2009 i en alder av 19 år.
Meritter
2005 2006 2007 2008 2009 2010
Madam Mim
Madam Mim (eng. Mad Madame Mim) er navnet på en heks i romanen Sverdet i steinen (The Sword in the Stone) som ble skrevet av den britiske forfatteren T. H. White (1906–1964) og opprinnelig utgitt i 1938. I 1963 lanserte Walt Disney Company tegnefilmen Sverdet i stenen som var bygd på denne romanen. Fra da av ble Madam Mim først og fremst kjent som en morsom Disney-figur. Hun har siden blitt en del av de faste figurene i Disneys tegneserier. I filmen ble hun tegnet av de legendariske Disney-animatørne Milt Kahl og Frank Thomas. En tegneserie om henne ble publisert første gang i Norge i heftet Sverdet i stenen i januar 1965.
Silkeborg Højskole
Silkeborg Højskole er en grundtvigiansk folkehøyskole, opprettet i 1969 av FDF og FPF.
Madam Mim
Handlingen i Disneys filmversjon foregår i Kong Arthurs barndom, og Madam Mim blir fremstilt som Merlins rival. Hun bor i et hus i skogen, bruker sopelime som fremkomstmiddel og har stor, vid kjole og lilla høysåtehår. I tegnefilmen blir hun fremstilt som «ond og dum», mens hun i tegneseriene både kan være slem og hjelpe bandittene i noen historier og snill og hjelpe de gode i andre. I tegneseriene er Mim sjelden eller aldri ondskapsfull, men fremstår som en merkelig outsider som bryr seg lite om storsamfunnet og dets regler. Hun kan virke naiv eller lettere mentalt forstyrret, i tråd med sitt engelske navn Mad Madame Mim. Hun har imidlertid grenseløse magiske krefter og bør ikke fornærmes.
Silkeborg Højskole
Beliggende ved Silkeborg Langsø, og med moderne bygningsmessige fasiliteter, er det en velbesøkt høyskole som tiltrekker unge fra alle deler av Danmark. Hovedfag på høyskolen er Politikk, Musikk, Friluftsliv, U-land og Euroclass (sistnevnte med engelsk som undervisningssprog).
Madam Mim
Tidligere forekom Madam Mim ofte sammen med andre kjente figurer i tegneseriene. I de seneste tiårene har hun som regel opptrådt for seg selv eller sammen med andre hekser og kan regnes som en bitegneserie i tegneseriebladet Donald Duck & Co. Hun er en person som utfører mye ved hjelp av sine magiske evner. Ofte kommer hun opp med sprelske påfunn. Hun blir ofte sagt å bo i eller utenfor Andeby, slik at det er en viss forbindelse med de andre figurene. Det blir aldri diskutert om hun virkelig er den "samme" Mim som levde på kong Arthurs tid i Sverdet i stenen, og hvordan det i så fall gikk til at hun ble mer eller mindre udødelig.
Eresfjorden
Eresfjorden er en fjordarm av Langfjorden og Romsdalsfjorden i Nesset kommune i Romsdal. Fjorden strekker seg 10 kilometer sørøstover til Eresfjord i bunnen av fjorden. Fjorden har innløp mellom Kleibjørkneset i sørvest og Bukta i nordøst.
Madam Mim
Eksterne lenker
The Sword in the Stone (film)
Eresfjorden
Bygda Bogge ligger på østsiden av fjorden, litt sør for Bukta. Riksvei 660 går langs østsida av fjorden. Vestsida av fjorden er ikke utbygd og her finnes bare isolerte gårder. Vestsiden er også høy og forholdsvis bratt med fjelltopper opp til like over 1000 meter over havet.
Silkeborg Højskole
Høyskolen har en lang tradisjon for å knytte reiser sammen med kurstilbudet. De senere år er reisene i stadig høyere grad knyttet til den faglige undervisning. Således har Politikk- og Musikkfaget reiser til bl.a. New York, Memphis og Beijing med i semesterplanene, Friluftsliv tilbyr en rekke Explorerreiser til bl.a. Canada og New Zealand, mens U-land har skiftende reisemål i den tredje verden.
På Silkeborg Højskole har man valgt å videreutvikle den tradisjonelle, brede folkehøyskole med mange fag innenfor både det boklige, det musikalske/kreative og det fysisk utfordrende. Målgruppen er de 18-25-årige.
Langt de fleste elever på høyskolen er således unge på vei mellom ungdoms- og videregående utdannelse. Høyskoleoppholdet brukes blant annet til å avklare seg med hensyn til videre studievalg.
På efterårssemetrene har Ten Sing Norway lagt sin utdannelse på høyskolen. Der er derfor ofte 15 – 25 norske elever på skolen.
Forstander er Helga og Carsten Kolby Kristiansen.
Mitchell kraftverk (Georgia)
Mitchell kraftverk  er et varmekraftverk i Dougherty County, delstaten Georgia, i det sørøstre USA. Det har en installert produksjonskapasitet på 163 MW, fordelt på 1 blokk / turbin. Operatør er Georgia Power Co. Brenselkilden er kull og fyringsolje. Installasjonen av de tre oljefyrte turbinene skjedde i 1971.
Anlegget må ikke forveksles med Mitchell kullkraftverk i Vest-Virginia, Dean H. Mitchell kraftverk i Indiana, eller med Mitchell kraftverk i Pennsylvania.
Lilian Jégou
Lilian Jégou (født 20. januar 1976 i Nantes) er en fransk tidligere profesjonell syklist som avsluttet karrieren i det franske laget Bretagne-Schuller.
Fløgatunnelen
Fløgatunnelen er en veitunnel på fylkesvei 615 i Gloppen kommune i Vestland. Tunnelen går gjennom bratt fjellparti i Hyefjorden. Tunnelen er 1408 meter lang.
Base San Martín
Base San Martín er en argentinsk forskningsstasjon i Antarktis, beliggende på Barry Island i Marguerite Bay. Den ble etablert av den argentinske marinen i mars 1951 og navngitt etter general José de San Martín, helt fra den argentinske uavhengighetskrigen. Stasjonen har helårsdrift med en bemanning på mellom 18 og 20 personer, og opereres av Instituto Antartico Argentino. San Martín er Argentinas vestligste base i Antarktis og ligger innenfor kravområdene til Storbritannia, Chile og Argentina.
Et kors, en flaggstang og en steinstøtte reist i 1951 er oppført på Antarktistraktaten liste over historiske steder og kulturminner i Antarktis.
Georgi Dimitrov
Georgi Dimitrov (født 18. juni 1882, død 2. juli 1949) var en bulgarsk kommunistleder av makedonsk herkomst. Han var anklaget av nazistene for å ha vært delaktig i riksdagsbrannen i 1933. Han ble imidlertid frifunnet.
Dimitrov var generalsekretær for Komintern fra 1934 til organisasjonen ble oppløst i 1943.
Han var Bulgarias statsminister fra 1946 til sin død i 1949.
Kinas Grand Prix 2008
Kinas Grand Prix 2008 var det syttende løpet i Formel 1-sesongen 2008. Det ble arrangert 17. – 19. oktober på Shanghai International Circuit i Shanghai, Kina.
Fylkesvei 4078
Fylkesvei 4078 går mellom Alleen i Lyngdal og Spangereid kirke i Lindesnes.
Kinas Grand Prix 2008
Kvalifisering
Noter til tabellen:
Fylkesvei 4078
Før 1. januar 2010 hadde veien betegnelsen fylkesvei 401.
Frem til 2019 hadde veien betegnelsen fylkesvei 410 (Vest-Agder).
Norsk historisk leksikon
Verket ble utgitt med støtte fra Norsk kulturråd og har kommet ut i to trykte utgaver på Cappelen forlag, den første i 1974 og en gjennomrevidert 2. utgave i 1999. I 2008 ble det etter avtale mellom forlaget og Norsk lokalhistorisk institutt i sin helhet lagt ut på lokalhistoriewiki. Den digitale utgaven kan ikke endres og er underlagt opphavsrett, noe som gjør at tekst og illustrasjoner ikke kan kopieres fritt.
Initiativet til verket kom fra Norsk lokalhistorisk institutt, og prosjektleder for den første utgagven var instituttets leder Rolf Fladby. I 1999 ble verket oppdatert og grundig revidert. Det oppdaterte oppslagsverket fikk store deler nyskrevet materiale, dekket flere nye fagområder, fikk nye illustrasjoner og kart i tillegg til en omfattende bibliografi. Hovedforfattere og redaktører var Steinar Imsen og Harald Winge, mens medforfatterne var blant de fremste spesialistene på perioden som verket omfatter.
Chucky Frierson
Charles «Chucky» Frierson III (født 1983 i Youngstown, Ohio i USA) er en profesjonell basketballspiller som for øyeblikket er uten klubb. Frierson spiller som shooting guard eller small forward på banen. Han har tidligere spilt i Saudi-Arabia og Mexico før han kom til Norge. I 2009/2010-sesongen kom han til Bærum Basket etter å ha spilt første halvdel av sesongen hos Harstad Vikings.
Norsk Folkeblad
Norsk Folkeblad, også omtalt som Folkebladet, var et illustrert, norsk ukeblad som ble utgitt i perioden 1866 til 1873.
Bladet ble grunnlagt av telegrafrevisor O. Hansen og sekretær P. Olsen. Bjørnstjerne Bjørnson var allerede fra før det ble lansert, påtenkt som bladets redaktør, men ventet til han fikk initiativtakerne til å godta alle hans krav før han mottok stillingen. De første syv numrene ble derfor redigert av kunsthistorikeren Lorentz Dietrichson. Bjørnson overtok fra nummer 8 i 1866 og fortsatte til forfatteren Oluf Vilhelm Falck-Ytter overtok redaktøransvaret i 1871.
I hard konkurranse med Paul Botten-Hansen og Illustreret Nyhedsblad gikk Bjørnson til det uvanlige skritt å importere xylografer fra Tyskland, og lovte leserne tresnitt av en kvalitet som de norske xylografene ikke ville være i stand til å konkurrere med.
Bjørnson lovet også at overskuddet av bladforetaket skulle gå til opprettelse av et pensjonsfond for lærere. Det ble derfor appellert til landets lærerstand om å anbefale foreldre til å tegne abonnement på bladet med den begrunnelse at bladet var lærerikt og ville øke kunnskapsforrådet hos elevene. Illustrasjonene ville stimulere leselysten.
Jingzhou (Hubei)
Jingzhou (荆州; pinyin: Jīngzhōu) er en by på prefekturnivå i provinsen Hubei i det sentrale Kina. Byen har 6,3 mill. innbyggere (2005).
Historie
Jingzhou har siden 4000 f.Kr. vært et komminkasjonssentrum i landet. Gamlebyen i Jingzhou er det som i dag er den sentrale urbane bebyggelse Jiangling fylke. Det ligger ved Yangtzeflodens midtre løp, militært strategisk plassert.
Ying, som lå innenfor grensene av dagens Jingzhou, var hovedstaden for over 20 konger over 411 år i staten Chu i Vår- og høstannalenes tid og de stridende rikers tid under Zhou-dynastiet (1046 - 256).
Byen sies å ha blitt bygd med jord av Guan Yu i de tre rikers tid. I Sør- og nord-dynastienes tid var den hovedstad for vestlige Liang. I de fem dynastiers og ti kongerikers tid var den hovedstad for staten Nanping.
Administrative enheter
Jingzhou består av to bydistrikter, tre fylker og tre byfylker:
Tog
Hankou–Yichang-høyhastighetsjernbane, åpnet i 2012, løper gjennom området og har stasjon der.
Vei
Kinas riksvei 207 løper gjennom prefekturet, både gjennom selve byen Jingzhou (bydistriktene) og så fylket Gong'an. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Silver Bells
«Silver Bells» er en klassisk amerikansk julesang med melodi av Jay Livingstone og tekst av Ray Evans. Teksten er uvanlig for en julesang ved at den beskriver festivalen i byen og ikke i en landlig setting.
«Silver Bells» ble først fremført av Bob Hope og Marilyn Maxwell i spillefilmen Svindlere på Broadway (The Lemon Drop Kid), filmet i juli-august 1950, men utgitt i mars 1951.
Den første innspilte versjonen var med Bing Crosby og Carol Richards, utgitt i oktober 1950.
Etter at Crosbys og Richards innspilling ble populær ble Hope og Richards kalt tilbake i slutten av 1950 for å filme en utarbeidet produksjon av sangen på nytt.
Historie
«Silver Bells» begynte som den tvilsomme «Tinkle Bells». Evans sa: ''«Vi trodde aldri at tittelen hadde en dobbelt betydning før Jay kom hjem og hans [første] hustru sa: «Har du gått fra forstanden? Vet du ikke hva ordet tinkle betyr?»''. Det er barns slang for urinering.
Sangen var inspirert av billedbruken av klokkeringere fra Frelsesarmeen som stod utenfor varemagasinene i julesesongen.
Norsk versjon
Øyvind Offerdal har skrevet en norsk tekst. På¨norsk bærer den tittelen «Julen er kommet til byen». Henrik Dahl utgav den på LP-platen Julegleder (Mariann MLN 1013 i 1982. Produsent var Sverre Erik Henriksen.
På film
En versjon med Vic Damone var med i spillefilmen Donnie Brasco (1997).
Listeplassering
Sangen kom på den britiske singlelisten for første gang 19. desember 2009 i en duett med Terry Wogan og Aled Jones, innspilt for veldedighetsformål og nådde nummer 27. Den lå på listen i tre uker.
Referanser
Un Noël à New York
13. januar
Navnedag
Gisle og Gislaug
Fødsler
Se flere som er født 13. januar i Kategori:Fødsler 13. januar.
Dødsfall
Se flere som døde 13. januar i Kategori:Dødsfall 13. januar.
Helligdager
Tjuendedagen
Porco Rosso
Porco Rosso, på japansk 紅の豚 (Kurenai no Buta, det vil si «Den røde gris»), er en helaftens, japansk tegnefilm fra 1992. Porco Rosso er den sjette anime-filmen av regissøren og tegneserieskaperen Hayao Miyazaki for Studio Ghibli, et tegnefilmselskap han etablerte i 1985.
VM i kunstløp 1933
VM i kunstløp 1933. Verdensmesterskapet i kunstløp for kvinner og par ble arrangert i Stockholm i Sverige 11 og 12. februar 1933 og for menn i Zürich i Sveits 18. og 19. februar 1933.
Radio Trondheim
Radio Trondheim var en nærradiostasjon som ble startet i Trondheim i 1990.
Historikk
Starten av radiokanalen var et resultat av at tre av byens nærradiostasjoner slo seg sammen til én, hvorav den ene var Radio KonRad. Kort tid etter starten i 1990 ble radiostasjonen kjøpt av Allergruppen. Kanalen noterte raskt solide lyttertall og utfordret NRK Sør-Trøndelag i konkurransen om lytterne i Trondheims-regionen.
I 1991 inngikk kanalen i et felles reklamesamarbeid med tre andre storby-radioer, henholdsvis Radio Vest i Stavanger, P3 i Bergen, og Radio 1 i Oslo. I løpet av 1992 satset kanalen tungt på nyhetsjournalistikk og lokale begivenheter. Kanalen ble i løpet av 90-tallet integrert i det landsomfattende konseptet til Radio 1, og skiftet navn til Radio 1 Trondheim.
Kjusakdalelva
Kjusakdalelva (også skrevet Kjusakelva, nordsamisk: Givssatjohka) er ei elv i Balsfjord kommune i Troms og Finnmark. Den er ei sideelv til Nordkjoselva. Elva er 9,94 km lang, med et nedbørfelt på 28,49 km². Middelvannføringen ved munningen er 0,83 m³/s.
Nordkjosvassdraget ble vernet mot kraftutbygging i Verneplan III for vassdrag i 1986.
Porco Rosso
Produksjon
Tegningene er i tradisjonell animestil med stereotype ansikter, sterke farger og detaljerte motiver. Selve animasjonen er utført som celleanimasjon der bevegelige elementer i bildene har klare konturer og fargeflater, mens bakgrunnene er malt i en mykere stil.
Vestkysten
Vestkysten var en dagsavis utgitt i Stavanger fra 16. september til 24. november i 1987.
I planleggingsfasen var Arvid Weber Skjærpe og Kjartan Rødland begge redaktører, før Skjærpe fikk eneansvar som redaktør etter lansering. Vestkysten hadde yngre lesere som målgruppe, og distribuerte den første måneden gratis aviser til 57 000 husstander i det utvidede Stavanger-området.
Avisen fikk 6000 abonnenter, men på grunn av dårlig annonsesalg gikk den konkurs etter bare ti ukers drift. Da hadde Vestkysten en gjeld på seks millioner kroner, og hele aksjekapitalen på 15 millioner var gått tapt. Rundt 50 ansatte ble berørt av konkursen.
Porco Rosso
Mottakelse
Porco Rosso ble satt opp på kinoer i Norge i 2008 som barnefilm med 7 års aldersgrense og norsk dubbing. Filmen fikk god mottakelse i norske medier på grunn av originalitet og forseggjort animasjonshåndverk, men ble også kritisert for ujevnt manus.
Anders Todal
Anders Andersson Todal (født 18. mars 1883 i Todalen, død 6. mars 1956 i Trondheim) var en norsk skolemann, arkivar, lokalhistoriker, nynorskforkjemper og politiker (V).
Han var elev ved ulike lærerkurs i norsk, pedagogikk og gymnastikk, elev ved Nordmøre amtsskule 1900–1901 og elev ved Levanger lærerskole 1901–1904. Han var lærer i Åsen (Levanger) 1905–1933 og ved Skogn folkehøgskole 1915–1916. Han var klokker i Åsen kirke fra 1918 og kjøpte gården Vatn i Åsen fra svigerfaren i 1930. Han var styremedlem i Norges Lærerlag 1917–1933, styremedlem i Noregs Ungdomslag 1917–1921 og formann i Noregs Mållag 1932–1936. Todal ble utnevnt til statsarkivar i Trondheim i 1933. Han ble avsatt under okkupasjonen, men kom tilbake til stillingen etter frigjøringen og satt frem til han avgikk med pensjon i 1953.
Han var medlem av Åsen herredsstyre 1910–1945, herav varaordfører 1913–1919 samt ordfører i Åsen 1919–1922 og 1925–1931. Han var formann i Nord-Trøndelag Venstrelag 1931–1945. Todal var stortingsmann for Nord-Trøndelag 1931–1933, og satt i Stortingets kirke- og skolekomité.
Under andre verdenskrig ble Todal arrestert 9. oktober 1942 og satt fengslet på Misjonshotellet i Trondheim frem til 13. oktober, i Lofjorden i Åsen frem til 11. november, på Vollan 12.–19. november og på Falstad 20. november 1942–22. februar 1943.
Todal ble i 1954 tildelt Kongens fortjenstmedalje i gull.
VM i kunstløp 1933
Karl Schäfer fra Østerrike vant sitt fjerde strake verdensmesterskap i kunstløp for menn og norske Sonja Henie vant sitt sjunde strake mesterskap for kvinner. Emilie Rotter og László Szollás fra Ungarn ble verdensmester i parløp.
Englebarn
Englebarn var et rockeband som ble dannet i Kåfjord kommune tidlig på 1990-tallet under navnet Distortion. I 1994 vant de åpen klasse i Rock mot rus på Andøya med sangen «Englebarn», og tok senere dette til bandnavn. Noen av medlemmene gikk etter hvert over til Hangface.
Jon Reidar Øyan
Jon Reidar Øyan (født 15. april 1981 i Snillfjord) er en norsk politiker (Ap). Han var leder i Landsforeningen for lesbiske, homofile, bifile og transpersoner (LLH; nå Fri) fra 2004 til 2008. Han var politisk rådgiver i Arbeidsdepartementet fra 2009 til 2011, først for statsråd Rigmor Aasrud og deretter for statsråd Hanne Bjurstrøm. I 2011 var han politisk rådgiver i Justis- og politidepartementet. Han var politisk rådgiver for statsråd Rigmor Aasrud i Fornyings-, administrasjons- og kirkedepartementet fra 2011 til 2013.
Øyan engasjerte seg tidlig som lokalpolitiker for Arbeiderpartiet, og gikk etter hvert over til å jobbe med interessepolitikk. Han satt i sentralstyret til Elevorganisasjonen i perioden 2000–2001, og satt også i styret til Lånekassen i denne perioden. Etter en kampvotering på landsmøtet i 2004 ble han valgt som leder av Landsforeningen for lesbisk og homofil frigjøring, og markerte seg ved å profilere organisasjonen svært tydelig i media. Øyan ble gjenvalgt på landsmøtet til LLH i 2006, men valgte å ikke stille til gjenvalg på landsmøtet i juni 2008. Etter en kort periode som informasjonsrådgiver i Geelmuyden.Kiese, ble Øyan ansatt som rådgiver for Arbeiderpartiets stortingsgruppe i 2009. I februar 2013 ble Øyan valgt inn i styret i Homonettverket, der han ble leder i 2016.
Kambrosilur
Kambrosilur er en norsk betegnelse for de geologiske periodene kambrium, ordovicium og silur for 545-417 millioner år siden, og brukes idag generelt om avleiringer dannet i denne tiden.
I kambrosilurtiden var det oppblomstring av dyr med harde deler som kunne bevares som fossiler, særlig trilobitter, graptolitter, koraller, blekkspruter og armfotinger. Det er betydelig lagdelt dannelse av skiftevis skifer og kalkstein i perioden, mot slutten også en del sandstein.
Kambrosilurske avsetninger i Norge
I Norge finnes kambrosilurske avsetninger i midtre deler av Oslofeltet (særlig i Oslo, Bærum og Asker), på Vestlandet og i Trondheimsfeltet, Nordlandsprovinsen, Troms og Finnmark.
Den kambrosilurske lagrekken er særlig komplett på Ringsaker hvor den er 125 meter tykk – lengre sør i Oslofeltet mangler avleiringene fra tidligkambrium og lagene er tynnere. I Oslofeltet er kambrosilurlagene synlige oppe i dagen i hovedstadsområdet og nedover langs den kystnære, østre halvdelen av Bærum og Asker, inklusive de vestre øyene i Indre Oslofjord. De ligger nær den østlige, ytre forkastningssonen mot Nesodden, og er sterkt foldet i retningen sørvest-nordøst. Mange steder er lagene vendt 90° med tydelgie striper langs overflaten av mørt skifer og lys kalkstein. Ovenforliggende lag fra permtiden er ikke synlige her, de ligger lengre nord og vest rundt Oslogryta.
Mudcrutch (album)
Mudcrutch er debutalbumet til det amerikanske bandet Mudcrutch som ble gitt ut 29. april 2008.
Albumet kom som nummer 8 på U.S. Billboard 200, og solgte rundt 38 000 kopier den første uken.
Libertas (stiftelse)
Libertas var en norsk politisk organisasjon som eksisterte fra 1947 til 1988. Den ble stiftet for å være en motvekt til den rådende sosialdemokratiske ideologi. Organisasjonen ble oppfattet som liberal i økonomiske spørsmål og ellers som sterkt konservativ. Libertas opphørte som organisasjon i 1988 og ble omdannet til Liberalt forskningsinstitutt (Lifo). Etterfølgeren Lifo har ikke noen egen aktivitet lenger, men forvaltet betydelige økonomiske verdier og bidro med en stor del av kapitalen ved opprettelsen av tenketanken Civita i 2003. I så måte er Libertas en forløper til Civita. Libertas eide ukebladet NÅ, herregården Elingård hvor det bl.a. ble drevet kursvirksomhet, en radiokanal, Radio Libertas, samt den tradisjonsrike konservative avisen Morgenbladet. Organisasjonens mest markante skikkelse fra grunnleggelsen til 1976 var dens generalsekretær Trygve de Lange; en stilling som senere ble innehatt av bl.a. Odd Grann og Jan Brøgger. Prinsesse Ragnhilds svoger Erik Finn Lorentzen var også en sentral skikkelse i organisasjonen i en årrekke.
Historie
Det erklærte formålet med Libertas var å «arbeide for næringsfrihet, åndsfrihet og politisk frihet som grunnlag for en fullverdig livsstandard for alle». Mer konkret var hovedsakene frihandel, fri prisdannelse, skattelette, bevegelig rente og avvikling av statens direkte eierskap i næringslivet. I de første årene ble Libertas i stor grad ignorert eller nærmest latterliggjort blant norske politikere og byråkrater.
På 1970-tallet var organisasjonen bl.a. synlig i samfunnsdebatten med kampanjen «For deg – mot formynderstaten».
Trygve M. Davidsen
Trygve Marentius Davidsen (født 18. mars 1895 i Kristiania, død 3. mars 1978) var en norsk maler, tegner og illustratør. Han illustrerte en rekke bøker og malte flere postkort i akvarellteknikk, ofte med religiøse motiver eller av nisser i norsk natur. Davidsen utgav også flere lærebøker i tegning. Han er representert med to arbeider i Nasjonalgalleriet i Oslo. Han har også malt altertavlen i Lykkja kapell, en langkirke fra 1961 i Hemsedal kommune.
Trygve Davidsen var faren til illustratøren og designeren Stein Davidsen (1931–2020).
Fylkesvei 5102
Fylkesveg 5102 går mellom Kinsarvik og Stølsbrua i Ullensvang kommune.
Sturla Brørs
Sturla Brørs (født 7. oktober 1965) er en tidligere norsk langrennsløper. Hans beste plassering i verdenscupen i langrenn var en 5.-plass i Falun i 1989.
Han gjorde sitt beste norgesmesterskap i Vang i Hedmark i 1989. Først på tremila, og siden på den halve distansen, vant han bronsemedaljen. På tremila blei han slått av Vegard Ulvang og Tor Håkon Holte, på 15 km var det Pål Gunnar Mikkelsplass og Oddvar Brå som kom før han på resultatlista. Brørs var 24 sekunder bak tremilsmesteren i mål, og 20 sekund bak vinneren på 15 km. Som den yngre broren Sigurd Brørs konkurrerte han for Surnadal Idrettslag.
Fylkesvei 5102
Frem til 2019 hadde veien betegnelsen fylkesvei 108 (Hordaland).
Bjordøla (Hjartdal)
Bjordøla er en elv og et vassdrag i Hjartdal kommune i Telemark. Elva har sitt utspring i Fyribøvatnet, og munner ut i Hjartdøla, der denne dannes.
Mauretania
Mauretania var i antikken opprinnelig et uavhengig berbersk kongedømme på Middelhavets sørlige kyst i det nordlige Afrika i et område som i dag tilsvarer det vestlige Algerie og det nordlige Marokko. Navnet kommer fra romernes benevnelse på berberne, mauri, som senere ga opphav til navnet på maurerne. Kongedømmet lå altså ikke i det samme området som dagens Mauritania ligger, på kysten mot Atlanterhavet, sør for Vest-Sahara.
Den romerske keiser Macrinus kom fra Mauretania.
Romerske Mauretania
Med Romerrikets fremvekst ble Mauretania et romersk kongedømme underlagt Roma. Romerne plasserte Juba II av Numidia som vasallkonge. Da Juba døde i år 23 e.Kr. ble han etterfulgt av sin sønn Ptolemaios av Mauretania som konge. Ptolemaios var blitt utdannet i Roma og blitt «romerisert». Keiser Caligula fikk Ptolemaios drept i 40 og Claudius annekterte Mauretania og underla det Romerriket direkte som en romersk provins i 44 med en kongelig guvernør (ikke senator).
Det at mauriene ikke ble fratatt sin kongelinje kan ha bidratt til å bevare lojalitet og orden: «Mauriene dyrket åpenbart sine konger, og skjulte ikke deres navn», observerte kirkefaderen Cyprianus i 247, utvilsomt siterte han en geograf som refererte til en personlig observasjon, i sin korte euhemeristiske øvelse.
I det første århundre e.Kr. delte keiser Claudius den romerske provinsen i Mauretania Cæsariensis og Mauretania Tingitana langs en skillelinje ved elven Mulucha (Muluya), omtrent 60 km vest for dagens Oran:
Ved keiser Diokletians tetrakitiske reformer i 293 ble landet ytterligere oppdelt i tre provinser da den minste og østligste regionen, Sitifensis, ble delt fra Mauretania Cæsariensis.
Det romerske dokumentet Notitia Dignitatum (ca. 400) nevner de tre provinsene fortsatt. To var da underlagt den afrikanske diocesen og en lå under den hispanske diocesen.
Harald Sohlberg
Produksjon
Sohlberg har en stor produksjon å vise til (ofte er det forskjellige versjoner av det samme motivet), og han regnes blant våre mest kjente malere. Maleriene finnes i privat eie og i gallerier rundt i hele verden. Ved 150-årsdagen for hans fødsel utga Posten Norge i 2019 to frimerker med hans selvportrett og med gatemotiv fra Røros.
Keiser Renzong av Song
Keiser Rénzōng av Sòng (kinesisk: 宋仁宗; hanyu pinyin: Sòng Rénzōng; født 30. mai 1010, død 30. april 1063), født Zhào Zhēn (趙禎), var den fjerde keiser av det kinesiske Nordlige Song-dynastiet fra 1022 til 1063.
Virke
En mulig årsak til Sòngs tilbakegang er tolkningen av sin egen utenrikspolitikk. Sòng-dynastiets offisielle politikk på denne tiden var pasifistisk, som førte til at militæret ble svekket. Xixia-riket brukte svekkelsen til sin fordel og utkjempet en begrenset krig mot Sòng nær grenseområdene i nordvest.
Da Rénzōng kom til makten utstedte han dekreter om å styrke militæret, og han brukte også mye ressurser på bestikkelser til Liao-dynastiets regjering, siden landet var en fiende av Xixia som han håpet kunne sikre sikkerheten til Sòng-Kina.
Denne politikken kom til å koste Sòng mye. Skattene ble økt og bøndene levde i en varig fattigdom. Dette førte til organiserte opprør over store deler av landet, og dermed til at regjeringen mistet mye makt.
Rénzōng døde av sykdom i 1063, femtito år gammel, og hadde ingen arvtager. Hans tempelnavn (Rénzōng), betyr "Humane forfader."
Æranavn
Hans lange herskerperiode ble inndelt i hele ni æranavn:
Hans mausoleum er i gravkomplekset for det nordlige Song i Gongyi.
Legende
1300-tallsverket Fortellinger fra myrlandet, et eventyrlig røverepos med en rekke tråder til virkeligheten ble de første 23 år av Renzongs styre kjent som «de tre overflods era». Men den ble etterfulgt av en stor pestilens omkring år 1048 som desimerte folketallet kraftig. Det var bare bønnene til taoistenes «Guddommelige Læremester» som fikk pesten til å slippe taket til slutt. Den keiserlige emissar som var blitt sendt til «den guddommelige læremesters» kloster trådte skjødesløst inn i «Undertrykkelse av Demonene-hallen», i den tro at historiene om demoner var en bløff for å narre godtroende mennesker.
Fylkesvei 1892
Fylkesvei 1892 går mellom Hjørnet og Brenna i Stange kommune.
Frem til 2019 hadde veien betegnelsen fylkesvei 226 (Hedmark).
Utropstegn
Utropstegn er et skrifttegn som brukes for å markere avslutning på utrop og interjeksjoner, oppfordringer og ønsker, samt setninger i imperativ. Sammen med spørsmålstegn og punktum utgjør utropstegn en gruppe av store skilletegn. Utropstegn har også en rekke spesialanvendelser innenfor for eksempel datateknologi og i matematikk.
Symbolet antas å komme fra det latinske ordet io, som er et gledesutrop, ved at man satte en liten o under en i. Alternativt er det bokstaven i for io som er satt over et punktum.
Bruk i norsk
Utropstegn brukes tilsvarende punktum for å markere slutten på en setning. Tegnet marker et utrop, en befaling, et ønske, en hilsen. For lange oppfordringer kan en gjerne bruke punktum istedenfor utropstegn. I instruksjoner bruker en vanligvis ikke utropstegn.
Utropstegn kan også brukes inne i parentes midt inne i en setning, for å understreke et overraskende poeng:
Når et utrop blir etterfulgt av et utsagnsverb, så skal utropstegnet komme før verbet:
Retoriske spørsmål kan avsluttes med utropstegn. Hvis noe som blir sagt er både et spørsmål og et utrop, kan en avslutte med et spørsmålstegn etterfulgt av et utropstegn:
Bruk i andre språk
I spansk må en setning som avsluttes med utropstegn også innledes med et opp-ned utropstegn (¡, Unicode ). Det samme gjelder spørsmålstegn (¿, Unicode ):
På spansk er det også regnet for alminnelig korrekt å kunne bruke et opp-ned utropstegn foran setningen, og et spørsmålstegn etter,, men dette er ikke så vanlig i moderne spansk.
Bruk i datateknologi
I ASCII-tegnsettet er utropstegn representert ved tegnkoden 33 (21 i heksadesimaler). Tilsvarende i Unicode er.
I HTML-kode brukes vinkelparenteser sammen med utropstegn og bindestreker for å identifisere en kommentar:
I mange programmeringsspråk blir utropstegn også brukt som en not-operator. Eksempelvis vil   bli evaluert til.
Bruk i matematikk
I matematikk er n!, kalt n-fakultet, en funksjon som beregner produktet av de naturlige tallene fra 1 til n. For eksempel er 3! = 1 x 2 x 3 = 6.
Bruk i sjakk
I sjakk blir et godt trekk markert med et utropstegn, mens to utropstegn indikerer et veldig godt trekk:
Annen bruk
I navnet til byen Westward Ho! i England, inngår utropstegnet fordi stedsnavnet er hentet direkte fra tittelen på Charles Kingsleys roman ved samme navn. I Canada finner man Saint-Louis-du-Ha! Ha!, med to utropstegn. Navnet har antageligvis opphav i en misforståelse.
Utropstegn brukes ofte som symbol for fare eller i sammenhenger der en ønsker oppmerksomhet. Et velkjent eksempel er trafikkskiltet «Annen fare». Beskrivelse av årsaken til fare-varslingen er vanligvis gitt på et underskilt.
Alternativt kan en se brukt et tegn som er en blanding av et utropstegn og et spørsmålstegn (‽, Unicode ), på engelsk kjent som «interrobang», men dette er ikke vanlig.
Hege Gundersen
Hege Munch Gundersen (født 20. mai 1965 på Jomfruland) er forlagssjef i Universitetsforlaget.
Gundersen har hovedfag og doktorgrad (dr.art.) i medievitenskap fra Universitetet i Oslo. Hun disputerte i 2005 på avhandlingen Historisk og fiktivt – en studie av tv-seriene Heimat, Matador og Vestavind.
Fra 2006 var Gundersen sjefredaktør i Universitetsforlaget, der hun i 2014 ble ansatt som forlagssjef. Hun overtok forlagssjefstillingen etter Svein Skarheim.
Siste sangen
Siste sangen er Englebarns første album.